# Independencia

Ya emiti el Trece maga Colonia de Bretaña, na el costa este de America del Norte, con el Declaracion de Independencia del maga Estados Unidos na 1776.
Ya emiti Chile, uno de cuanto maga español territorio na America del Sur, con el Declaracion de Independencia de Chile na 1818.
Si Pedro I de Brasil y IV de Portugal rodeao por un muchedumbre na São Paulo despues de dale con el noticia del independencia de Brazil el 7 de septiembre de 1822.
El Senado de Finlandia de 1917, el primer ministro si P. E. Svinhufvud na el cabecera del mesa. Ya declara el Senado con el independencia de Finlandia el 4 de diciembre de 1917, y ya confirma el Parlamento de Finlandia conele el 6 de diciembre de 1917, que ya queda el Dia del Independencia de Finlandia.
El **independencia** es un condicion de un nacion, pais o soberano estado, na el que ta ejerce el maga residente y el poblacion, o algun parte de ellos, con el autogobierno, y generalmente el soberania, sobre el de suyo territorio. Lo opuesto al independencia es el estatus de un dependiente territorio o colonia. Ta celebra el conmemoracion del dia del independencia de un pais o nacion con el libertad de todo el maga forma de colonialismo, es deci, el libertad para construi con un pais o nacion sin ningun interferencia de otro maga nacion.

## Definicion de independencia

Disputao mucho el diferencia del independencia y un revolucion, y debatio este na cuanto al cuestion de si legitimo el violencia para logra con el soberania. Por lo general, el unico objetivo de un revolucion es el redistribucion del poder con o sin un elemento de emancipacion, como na el democratizacion *dentro* de un estado, que como tal puede queda inalterao. Por ejemplo, mayoritariamente ta referi el mexicano Revolucion (1910) a un conflicto, entre multiple faccion, que finalmente ya conduci a un nuevo constitucion; raramente empleao este termino para referi al armao lucha (1821) contra España. Sin embargo, descrio gayot algun maga guerra de independencia como maga revolucion, como el estadounidense (1783) o el indonesio (1949), mientras que ya lleva a maga separatista estado algun maga revolucion centrao especificamente na un cambio na el politico estructura. Ya gana Mongolia y Finlandia, por ejemplo, con el de ellos independencia durante el maga revolucion de China y Rusia, respectivamente. Hay mucha causa para un pais o provincia que ta busca con el independencia, pero el principal queja es un sentimiento de desigualdad frente al dominante poder. Puede el medio extende de maga pacifico demostracion como na el India (1947), a un violente guerra como na el caso de Argelia (1962). Na algun maga caso, tambien puede un pais declara con el de suyo independencia, pero con parcial reconocimiento lang de otro maga pais, como Kosovo (2008), cuyo independencia hinde reconocio pa por parte de Serbia, del que ya separa Kosovo.

### Distincion entre el independencia y el autonomia

Ta referi el autonomia a un especie de independencia concedio por un supervisor autoridad que ta conserva pa con el final autoridad sobre aquel territorio (mira con Devolucion). Ta referi un protectorao a un autonomo region que ta depende de un mas gran gobierno para el de suyo proteccion como autonomo region.

## Derecho al independencia

Durante el onda de descolonizacion del aca-20 siglo, ya logra manada colonia con el independencia mediante maga documento, como el Declaracion sobre el concesion del independencia al maga colonial pais y pueblo, pero mayoritariamente aplicable este derecho a maga hinde libre territorial entidad lang, como maga colonia. El aplicabilidad de este maga derecho a todo el maga persona o etnia es un crucial punto de discusion. Ta permiti el maga derecho al nacionalidad y al autodeterminacion con el clarificacion. Ta permiti el derecho de autodeterminacion con el autogobierno, como por ejemplo na el caso del maga indigena poblao, pero hinde ta permiti esto con el secesion, excepto na maga extremo caso de opresion como remedio de dicho opresion. Poreso, generalmente determinao el derecho de secesion por el legislacion de maga soberano estado, y el independencia por el capacidad de queda un estado (i.e. hinde un fallio estado).

## Maga declaracion de independencia

Publico proclamacion del Declaracion de Independencia de Estonia na Pärnu, Estonia el 23 de febrero de 1918.
Si Ismail Qemali na el primer aniversario del Asamblea de Vlorë que ya proclama con el independencia de Albania (28 de noviembre de 1912).
Tiene vez ay emiti un estado con un declaracion de independencia, con el fin de logra con el independencia de un dominante poder. El mas antiguo sobreviviente ejemplo es el Declaracion de Arbroath de Escocia na 1320, y el maga mas reciente son el declaracion de independencia de Azawad (2012) y de Cataluña (2017). Muy diferente, sin embargo, el declaracion y el logro del independencia. Tipicamente celebrao el fecha de un establecio independencia (o, menos comunmente, el comienzo de un revolucion) como un nacional festivo dia conocio como un dia del independencia.

## Historico resumen

Historicamente, ya tiene cuatro maga grand periodo de declaracion de independencia:

* desde el decada de 1770, comenzando con el Guerra de Independencia del maga Estados Unidos hasta el decada de 1830, cuando ya cae el maga ultimo realista bastion al final del maga guerra de independencia hispanoamericanas;
* el maga inmediato secuela del Primer Mundial Guerra tras el desintegracion del maga otomano, austrohungaro, ruso y aleman imperio;
* de 1945 a Plantilla:Circa 1979, cuando ya surgi setenta maga nuevamente independiente estado del maga europeo colonial imperio y el colapso del nazi Alemania y el Imperio de Japón;
* y a maga principio del decada de 1990, tras el desintegracion del Sovietico Union, Checoslovaquia y Yugoslavia.

## Maga continente

| Continente | No. | El pais mas reciente na obtene con el independencia |
| --- | --- | --- |
|  |   Africa | 54 | Plantilla:Country data Sudan del Sur (2011) |
| Plantilla:Legend striped | 35 | Plantilla:Country data San Cristóbal y Nieves (1983)Plantilla:Cref2 |
|   Asia | 44 | Plantilla:Country data Oriental Timor (2002) |
|   Europe | 50Plantilla:Cref2 | Plantilla:Country data Montenegro (2006) |
|   Oceania | 14 | Plantilla:Country data Palau (1994)Plantilla:Cref2 |
|   Antarctida | N/A | *de facto* internacional condominio |

## Mira tambien

* Libertad
* Autarquia
* Autonomia
* Nacional abastecimiento
* Economico nacionalismo
* Energetico independencia
* Constitucion de independencia
* Referendum de independencia
* Lista de maga Dia del Independencia
* Lista de maga soberano estado por fecha de formacion
* Maga lista de maga activo separatista movimiento
* Real libertad
* Secesion
* Derecho de autodeterminacion
* Autoabastecimiento
* Comite de Descolonizacion
* Unilateral declaracion de independencia
* Hinde autonomo territorio
* Guerra de independencia

## Maga nota

Plantilla:Cnote2 Begin
Plantilla:Cnote2
Plantilla:Cnote2
Plantilla:Cnote2
Plantilla:Cnote2 End